钦定古今图书集成/理学汇编/学行典/第229卷 > 《孝子廖立孙墓》元·揭傒斯
## 钦定古今图书集成/理学汇编/学行典/第229卷 > 《孝子廖立孙墓》元·揭傒斯

丰城昔在至元岁，乡寇纷纷乱如鬼。是时廖生负母
行，不死白刃天有情。固知至孝天必感，母子全活见
太平。廖生虽死犹未死，往往遗民见此事。如昔江革
遭乱离，负母潜逃经险阻。情辞恻恻贼舍之，孝行还
堪继今古。呜呼薄俗枭獍同，墓上请看《纯孝》子。